Sinivuoren luonnonpuisto

Sinivuoren luonnonpuisto on Pirkanmaalla Oriveden kaupungissa sijaitseva luonnonpuisto. Sen pinta-ala on noin 62 hehtaaria, joten se on Suomen pienin luonnonpuisto. Luonnonpuisto perustettiin silloiseen Längelmäen kuntaan vuonna 1956. Puistossa liikkumiseen tarvitaan lupa. Puistossa on vanhaa kuusivaltaista puustoa, jonka ikä on 100–125 vuotta. Myrskytuhojen takia luonnonpuistossa on valtavia määriä järeää maapuuta, joilla elää runsaasti vanhojen metsien sieni- ja hyönteislajistoa. Myös alueen kasvisto ja linnusto ovat poikkeuksellisen rikkaita (itäisiä, lehto- ja vanhan metsän lajeja). Luonnonpuistoon liitetään lähiaikoina alueeseen rajautuva ja valtiolle suojelua varten hankittu 35 hehtaarin alue. Laajennusalueella kasvaa muun muassa rauhoitettua vuorijalavaa (Ulmus glabra).

Lähteet

Aiheesta muualla 
Sinivuori Ympäristö.fi-sivustolla
 Längelmäen kulttuurimaisemaselvitys 

Suomen luonnonpuistot
Orivesi
Suomen luonnonnähtävyydet
Pirkanmaan luonnonsuojelualueet